รัฐบาลไทย-ข่าวทำเนียบรัฐบาล-ปรองดองภาคประชาชน สะท้อนภาพรวมเศรษฐกิจและสังคม ที่จำเป็นต้องร่วมกันปฏิรูปเพื่อลดความเหลื่อมล้ำ  สร้างโอกาสและความเท่าเทียม ไม่ให้เป็นเงื่อนไขเพื่อประโยชน์ทางการเมือง
วันจันทร์ที่ 3 กรกฎาคม 2560
ปรองดองภาคประชาชน สะท้อนภาพรวมเศรษฐกิจและสังคม ที่จําเป็นต้องร่วมกันปฏิรูปเพื่อลดความเหลื่อมล้ํา  สร้างโอกาสและความเท่าเทียม ไม่ให้เป็นเงื่อนไขเพื่อประโยชน์ทางการเมือง
ปรองดองภาคประชาชน สะท้อนภาพรวมเศรษฐกิจและสังคม ที่จําเป็นต้องร่วมกันปฏิรูปเพื่อลดความเหลื่อมล้ํา  สร้างโอกาสและความเท่าเทียม ไม่ให้เป็นเงื่อนไขเพื่อประโยชน์ทางการเมือง
พล.ต.คงชีพ ตันตระวาณิชย์ ประธานคณะอนุกรรมการประชาสัมพันธ์ เปิดเผยถึง ผลการมีส่วนร่วมของประชาชนในการสะท้อน ข้อคิดเห็นและมุมมองของการสร้างความสามัคคีปรองดอง ในด้านเศรษฐกิจและสังคม ผ่านเวทีรับฟังความคิดเห็นของประชาชนทั่วประเทศที่ผ่านมาโดยสรุปว่า
ด้านเศรษฐกิจและสังคม เป็นเรื่องที่ประชาชนส่วนใหญ่ให้ความสําคัญและกล่าวถึงมาก โดยเฉพาะประเด็นเกี่ยวกับ การดําเนินชีวิตและการกินดีอยู่ดีของประชาชน ซึ่งหากไม่ได้รับการดูแลหรือปรับปรุงให้เท่าเทียมเป็นธรรม จะเป็นสาเหตุหนึ่งที่นําไปสู่การแบ่งฝ่ายและความขัดแย้งในอนาคต เช่น ความเหลื่อมล้ําในการกระจายรายได้ การจัดสาธารณูปโภคขั้นพื้นฐานจากภาครัฐ ผลกระทบจากปัญหาผลผลิตทางการเกษตรตกต่ํา รวมทั้งความไม่เท่าเทียมด้านสวัสดิการที่รัฐจัดสรรให้แก่ประชาชน เช่น การกระจายรายได้ระหว่างประชาชนในสังคมเมืองกับสังคมชนบท สภาพความเป็นอยู่และคุณภาพชีวิตของกลุ่มผู้ด้อยโอกาส ทั้งนี้ การรวมศูนย์อํานาจในการบริหารจัดการไว้ที่ส่วนกลางมากเกินไป ทําให้บางนโยบายไม่สอดคล้องกับวิถีชีวิตของชุมชน
โดยด้านเศรษฐกิจ. ประชาชนมีความเห็นร่วมกันว่า รัฐจําเป็นต้องส่งเสริมความรู้และกระจายรายได้สู่ชนบท ด้วยการส่งเสริมการเกษตรอุตสาหกรรมและพัฒนาการแข่งขันผ่านนวัตกรรมมากให้ขึ้น เพิ่มศักยภาพการผลิต ลดต้นทุน สร้างรายได้ สร้างโอกาสทางอาชีพให้คนในท้องถิ่น สนับสนุนแก้ปัญหาผลผลิตทางการเกษตรตกต่ํา โดยควบคุมต้นทุนทางการเกษตร หาตลาดใหม่ รวมทั้งส่งเสริมความร่วมมือและการมีส่วนร่วม ระหว่างเอกชนและประชาชนให้มากขึ้น พร้อมทั้งเข้ามาสนับสนุนจัดการด้านการตลาดและระบบขนส่ง ให้เอื้อต่อพัฒนาการทางเศรษฐกิจ ขณะเดียวกัน ได้เสนอการปฏิรูปโครงสร้างทางเศรษฐกิจใหม่ ให้สามารถกระจายความเท่าเทียมและเสริมความแข็งแกร่งของระบบเศรษฐกิจฐานราก โดยปรับระบบจัดเก็บภาษีที่เป็นธรรมและเท่าเทียมกัน ให้ความสําคัญกับการขยายโอกาสด้านเศรษฐกิจท้องถิ่น โดยใช้ระบบสหกรณ์หรือการรวมกลุ่ม ควบคู่กับการส่งเสริมเศรษฐกิจระหว่างประเทศ
สําหรับด้านสังคม มีความเห็นร่วมกันว่า การมีส่วนร่วมของประชาชนเป็นสิ่งจําเป็น โดยรัฐควรเปิดกว้าง รับฟังและให้ประชาชนมีส่วนร่วมตัดสินใจและแสดงความคิดเห็นได้มากขึ้น สร้างความไว้ใจ เชื่อใจและเปิดโอกาสให้มีส่วนร่วมตรวจสอบการใช้อํานาจรัฐ ขณะเดียวกัน ควรเสริมสร้างความเข้มแข็งของสถาบันครอบครัวและชุมชน ให้อบอุ่น แน่นแฟ้นและเกื้อหนุนจุนเจือกัน ให้ความสําคัญกับการพัฒนาทรัพยากรมนุษย์ ที่มีประชาชนเป็นศูนย์กลาง โดยใช้กีฬาเป็นเครื่องมือพัฒนาคุณภาพประชาชนควบคู่กับการส่งเสริมให้เยาวชนมีจิตสํานึกสาธารณะและรู้หน้าที่ตนเพื่อสังคม กระจายความเท่าเทียมด้านสังคมด้วยการบังคับใช้กฎหมายอย่างยุติธรรมกับทุกฝ่ายไม่เลือกปฏิบัติ เคารพในหลัก สิทธิมนุษยชนและสิทธิขั้นพื้นฐานของประชาชนทุกระดับ ปรับปรุงภาคบริการ สวัสดิการและการเข้าถึงบริการสาธารณะอย่างทั่วถึง เท่าเทียมกัน รวมทั้งส่งเสริมให้มีประชาคมระดับต่างๆในการพูดคุยคลี่คลายปัญหาและความเหลื่อมล้ําในสังคม โดยรัฐเข้าไปสนับสนุนความเป็นรูปธรรม เพื่อมิให้ถูกใช้เป็นเงื่อนไขเพื่อประโยชน์ทางการเมือง ทั้งนี้ จําเป็นต้องกระจายอํานาจสู่ท้องถิ่น เพื่อให้สามารถแก้ปัญหาที่แตกต่างกันในแต่ละพื้นที่
ทั้งนี้ ประชาชนคาดหวังต่อการปฏิรูปเศรษฐกิจและสังคมร่วมกัน โดยให้ความสําคัญกับการส่งเสริมเศรษฐกิจชุมชนอย่างจริงจัง เพื่อขับเคลื่อนภาคการเกษตรต่อเนื่องไปยังภาคอุตสาหกรรม ควบคู่กับการเสริมสร้างความเข้าใจและยอมรับในความแตกต่างระหว่างบุคคลและวัฒนธรรมที่หลากหลาย ซึ่งจะนําไปสู่การปรับตัวของสังคม เพื่อคลี่คลายปัญหาความยากจนและความเหลื่อมล้ําทางสังคมที่เป็นรูปธรรมต่อไป